बङाइगाव जिल्लानि 34नं सा-अभयापुरि बिधान सभा समष्टिनि सिङाव थानाय सौराबारि गामिया आसामनि “आदर्श गामि” हिसाबै साइख’जानायाव गामियारिफोरा रंजा खांदों।  80 जौखोन्दो SC‌ हारिनि सुबुं थानाय सौराबारि गामिनि नेताजी क्लाबाव सक्रुबारखालि मोनसे जर’खा मेल जानानै थाङो। कभिद-19 नि थाखाय खुगायाव मास्क गान्ना आरो समाजारि जान्थाइखौ फालिना खुंनाय मेलाव गाहाइ आलासि महरै बाहागो लायो 34नं सा-अभयापुरि समष्टिनि MLA आब्दुल हाइ नागरीजों लोगोसे मानिकपुर जौगाखां खोन्दोनि लोगो खोन्दो जौगाखां अफिसार रमेन बर्मनआ। सौरारि गामिखौ “आदर्श गामि” साइख’नायनि थाखाय गामियारिफोरा सरकरनिसिम साबायखर जासि हरो।